Festiwal Tauron Nowa Muzyka po roz drugi wygrywo nagroda European Festival Awards. Wczora, 9 stycznia 2013 roku, w holynderskim Groningen, kiej sie łodbyła uroczysto gala, łorganizatorzy VII edycji Festiwalu dostali statuetka dlo twórców Nojlepszego Małego Festiwalu w Europie. Dziynka głosom internautów z cołkij Europy, Tauron Nowa Muzyka terozki wyścignył taki fajrowanio jak belgijski Absolutely Free Festival abo holenderski Vestrock. Som my tyż jedynym polskim festiwalym, kiery dostoł nagroda, chocioż nominowane były tyż taki gryfne imprezy jak Heineken Open’er Festiwal, Woodstock abo katowicki Off Festival. Uciecha była festelno, beztoż, że to wyróżniyni dostali my po roz drugi – piyrwszy roz Tauron Nowa Muzyka w 2010 roku.
Nigdy niy udałoby sie nom zdobyć tego sukcesu kiejby niy gryfno publiczność, ktiero kożdego roku w siyrpniu przyjyżdżo do Katowic, coby posłuchać nojciekawsze kapele, kiere grajom muzyka elektroniczno i eksperymentalno, skisz tego chcielibymy łokropnie podziynkować wszyjstkim, kierzy wsparli swoimi głosami naszo nominacja. Tak wieli łodzew w czasie głosowania je dlo nos nojwiynkszom nagrodom i nojlepszom motywacjom do zrychtowanio nostympnej edycji festiwalu.
Dziynkujymy!
Festiwal Tauron Nowa Muzyka | Nowe Muzeum Śląskie | Katowice | 22-25.08.2013
szl_Latn szl_Latn szl_Latn szl_Latn